મે માસમાં ટ્રેકિંગ દરમિયાન બંનેની મુલાકાત થઇ હતી, જે બાદમાં પ્રેમમાં પરિવર્તિત થઇ ગઇ. એટલું જ નહીં એકબીજાની સાથે વધારે સમય વિતાવવા માટે તેમણે એક સ્વતંત્ર ગ્રુપ 'ટ્રેકલવર્સ' બનાવ્યું. બંને પરિવારોની મરજી બાદ ઠાણેના વિવેક અને ચેંબૂરની સ્વપ્નાલીએ ઠાણે જિલ્લા સ્થિત એક વૃદ્ધાશ્રમમાં બે નવેમ્બરના રોજ એક સમારંભ દરમિયાન સગાઇ કરી હતી. ત્યારબાદ બંનેએ માતા કલ્સુબાઇ મંદિરમાં લગ્ન કરવાનો નિર્ણય કર્યો.